open-index/open-wikipedia-markdown huggingface dataset:
Chevrolet Blazer

Το **Chevrolet Βlazer** ήταν αρχικά ένα μεσαίο αυτοκίνητο SUV που παρήχθη από την αμερικανική αυτοκινητοβιομηχανία Chevrolet, μεταξύ του 1983 και του 2005, σε 2 γενιές. Από τον Δεκέμβριο του 2018 παράγεται ένα εντελώς νέο Βlazer, το οποίο είναι μεσαίο crossover SUV.

## Αρχικό μοντέλο
thumb|left|3-πορτο Chevrolet Blazer του 1998 - 2005.
[thumb|left|[Πλευρά οδήγησης|Δεξιοτίμονο 5-πορτο Chevrolet Blazer δεύτερης γενιάς, ιαπωνικών προδιαγραφών.]]

Η πρώτη γενιά του μοντέλου ήταν επίσημα γνωστή ως **S-10 Blazer**, υποδηλώνοντας έτσι ότι βασιζόταν στο pick-up Chevrolet S-10, και κατασκευάστηκε από το 1983 έως το 1994. Η δεύτερη γενιά του, εισήχθη στις αρχές του 1995, αυτή τη φορά ως **Βlazer** σκέτο, χωρίς το πρόθεμα S για ευκολότερη αναγνώριση, καθώς το Blazer πλήρους μεγέθους διακόπηκε και μετονομάστηκε σε Chevrolet Tahoe. Από την εισαγωγή της δεύτερης γενιάς, καθιερώθηκε και στάνταρ αερόσακος οδηγού. Με την έναρξη της σεζόν (model year, έτος μοντέλου) του 1998 ανανεώθηκε αισθητικά ανανέωση, ενώ ταυτόχρονα προστέθηκε και στάνταρ αερόσακος συνοδηγού. Παραδόξως όμως, δεν προσφέρθηκαν ποτέ πλευρικοί αερόσακοι μέχρι και τη λήξη της παραγωγής του μοντέλου το 2005.

Επίσημα αντικαταστάθηκε τον Φεβρουάριο του 2001 από το εμφανώς μεγαλύτερων διαστάσεων Chevrolet TrailBlazer, αν και ειδικά για τη Βόρεια Αμερική το Blazer συνέχισε να παράγεται παράλληλα με το TrailBlazer έως και το 2005, ως φθηνότερη εναλλακτική επιλογή. Επίσης, στη Βραζιλία το Blazer διατηρήθηκε στην παραγωγή έως το 2012.

Τα πρώτα χρόνια παραγωγής, η πρώτη γενιά του Blazer διατέθηκε μόνο σε 3-πορτη εκδοχή αμαξώματος, αλλά τον Μάρτιο του 1990 προστέθηκε και μια 5-πορτη εκδοχή αμαξώματος, η οποία παρουσιάστηκε ως μοντέλο 1991. Η δεύτερη γενιά του Blazer διατέθηκε εξ αρχής και σε όλα τα έτη παραγωγής του ως 3-πορτο και 5-πορτο SUV, ενώ ο διάδοχος TrailBlazer προσφέρθηκε αποκλειστικά ως 5-πορτο SUV.

## Σημερινό μοντέλο
[thumb|left|Chevrolet Blazer του 2019 στον [Καναδάς|Καναδά.]]

Στα τέλη του 2018, η ονομασία Blazer αναβίωσε σε ένα εντελώς νέο μοντέλο. Το σημερινό Chevrolet Blazer είναι ένα 5-πορτο μεσαίο crossover SUV με στενή συγγένεια με τα GMC Acadia και Cadillac XT5. Η παραγωγή του Blazer ξεκίνησε τον Δεκέμβριο του 2018 και το μοντέλο παρουσιάστηκε τον Ιανουάριο του 2019, για τη σεζόν του 2019.

Προσφέρεται με δύο βενζινοκινητήρες του ομίλου της General Motors, τον 4-κύλινδρο σε σειρά (I4) Ecotec LCV 2.5 λίτρων, ισχύος 193 hp, και τον V6 LGX 3.6 λίτρων, ισχύος 305 hp. Και οι δύο κινητήρες συνδυάζονται με το 9-τάχυτο αυτόματο κιβώτιο 9T50, που είχε πρωτοεμφανιστεί στα τέλη του 2016 στο Chevrolet Cruze hatchback Diesel και στο Chevrolet Malibu Premier, και μέσα στο 2017 στο Chevrolet Equinox Diesel, ενώ στη συνέχεια προστέθηκε σταδιακά και σε άλλα μοντέλα της General Motors.

## Παραπομπές


## Εξωτερικοί σύνδεσμοι

* Η επίσημη Αμερικανική ιστοσελίδα του Chevrolet Blazer.
* Ιστορία του Chevrolet Blazer, 1969 - 2005.
* Πρώτη γνωριμία με το Chevrolet Blazer - 4Τροχοί, Μάρτιος 1995.
* Πρώτη δοκιμή του Chevrolet Blazer - 4Τροχοί, Σεπτέμβριος 1995.
* www.netcarshow.com/ 2001 Chevrolet Βlazer

Κατηγορία:Αυτοκίνητα SUV
Κατηγορία:Αμερικανικά αυτοκίνητα
Blazer
Chevrolet Bel Air

To **Chevrolet Bel Air** ήταν ένα τεράστιων διαστάσεων αυτοκίνητο, που παρήχθη από την αμερικανική αυτοκινητοβιομηχανία Chevrolet, από το 1949 έως το 1981, σε 8 διαδοχικές γενιές. Ειδικότερα η τελευταία γενιά του μοντέλου, κατασκευάστηκε και διατέθηκε αποκλειστικά στον Καναδά, μεταξύ του 1976 και του 1981, ενώ στις ΗΠΑ η παραγωγή είχε διακοπεί από το 1975. Μεταγενέστερα, τη θέση του στην παλέτα της Chevrolet πήρε το αμέσως μικρότερο Chevrolet Impala. Οι παλαιότερες γενιές του μοντέλου έχουν εξελιχθεί σε εικονικά μοντέλα, καθώς ανήκουν στα κλασικά αμερικανικά αυτοκίνητα εξαιρετικά μεγάλων διαστάσεων και επιβλητικής εμφανίσεως των τότε δεκαετιών, και είναι άκρως συλλεκτικές σήμερα.

## Βιβλιογραφία
* Gunnell, John, επιμ.: *The Standard Catalog of American Cars 1946-1975*, Kraus Publications, 1987, ISBN 0-87341-096-3
* Consumer Guide (1991): *Chevrolet 1955-1957*. Publications International. ISBN 1-56173-311-3.
* Flory, Jr. & J. «Kelly» (2008): American Cars, 1946–1959 Every Model Every Year. McFarland & Company, Inc., Publishers. ISBN 978-0-7864-3229-5.
* John Biel: A Glass Half Full: The Story of the 1958 Chevrolet in Collectible Automobile, vol. 21, nº 6, (2005), pp. 8-23.

## Εξωτερικοί σύνδεσμοι

* Chevrolet Bel Air 

Κατηγορία:Αμερικανικά αυτοκίνητα
Bel Air
NHK World

Το **NHK World** είναι Ιαπωνικό κανάλι που εκπέμπει στην αγγλική γλώσσα, με στόχο την προώθηση του ιαπωνικού πολιτισμού και της Ιαπωνίας σε όλο το κόσμο, αλλά και στα ιαπωνικά για τους απόδημους Ιάπωνες. Είναι παρόμοιας θεματολογίας με τη Ντόιτσε Βέλε, το BBC World News και την αγγλόφωνη έκδοση του France 24. Μεταδίδει ειδήσεις, πολιτιστικά προγράμματα σχετικά με τον ιαπωνικό πολιτισμό, ταξιδιωτικά προγράμματα, αποσπάσματα από την ιαπωνική έκδοση του ΝΗΚ, μαθήματα ιαπωνικής γλώσσας και άλλα πολιτιστικά και ενημερωτικά προγράμματα. 

## NHK World Television
Το NHK ξεκίνησε τις διεθνείς υπηρεσίες τηλεοπτικών μεταδόσεων για τη Βόρεια Αμερική και την Ευρώπη το 1995. Την 1η Απριλίου 1998, το **NHK World Television** ξεκίνησε να εκπέμπει. Το ειδησεογραφικό και πληροφοριακό κανάλι του NHK μεταδίδεται μέχρι και σήμερα διεθνώς μέσω δορυφόρου και μέσω καλωδιακής. Το πρόγραμμά του μεταδίδεται στην Αγγλική γλώσσα. Ξεκίνησε ως ειδησεογραφικό κανάλι το Φεβρουάριο του 2009 χρησιμοποιώντας το λογότυπο του ίδιου του σταθμού το οποίο είχε υλοποιήσει το δημιουργικό και διαφημιστικό τμήμα του NHK. Αρχικά, το **NHK World TV** είχε χρησιμοποιήσει το λογότυπο του ίδιου του φορέα. Μερικές από τις εκπομπές του καναλιού γυρίζονται από τα στούντιο παραγωγής του Ιαπωνικού Ραδιοτηλεοπτικού Οργανισμού *JIB TV* των οποίων το 60% των μετοχών ανήκει στο NHK και το υπόλοιπο 40% ανήκει σε ιδιώτες επενδυτές και ιδιωτικές εταιρείες, όπως η Microsoft και η Ιαπωνική τράπεζα *Mizuho*.

### NHK World Premium
Το **NHK World Premium Television** μεταδίδει ειδήσεις, αθλητισμό και ψυχαγωγία στην Ιαπωνική γλώσσα παγκοσμίως μέσω δορυφόρου ως συνδρομητική υπηρεσία. Στην Ευρώπη το κανάλι μεταδίδεται μέσω της Ιαπωνικής Δορυφορικής Τηλεοπτικής Υπηρεσίας *JSTV* και στις Ηνωμένες Πολιτείες Αμερικής το κανάλι είναι γνωστό ως TV Japan. Τα προγράμματα γενικά δεν φέρουν και δεν χρησιμοποιούν Αγγλικούς υπότιτλους.

## Παραπομπές


## Εξωτερικοί σύνδεσμοι
*Επίσημη ιστοσελίδα του NHK World
*Radio Japan Ζωντανές μεταδόσεις, podcasting και αρχειοθέτηση
*Μαθήματα εκμάθησης ξένων γλωσσών από ''Basic Japanese for You'' και ''Brush Up Your Japanese''.

Κατηγορία:Τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1995
Volkswagen T4

Το **Volkswagen Transporter T4** ήταν μεσαίο επαγγελματικό βαν / μίνι-φορτηγό που κατασκευαζόταν από τη γερμανική αυτοκινητοβιομηχανία Volkswagen, από τον Σεπτέμβριο του 1990 έως τον Ιούνιο του 2003. Ειδικότερα στη Βόρεια Αμερική, διατέθηκε ως **Volkswagen Eurovan**. Το μοντέλο αντικατέστησε το Volkswagen T3 και αντικαταστάθηκε τον Απρίλιο του 2003 από το Volkswagen T5. Ο κινητήρας του T4, σε αντίθεση με όλα τα προηγούμενα Transporter, ήταν υδρόψυκτος και βρισκόταν στο μπροστινό μέρος του αμαξώματος. Το 1996, το T4 υπέστη εκτενή ανανέωση.

T5
Κατηγορία:Γερμανικά αυτοκίνητα
Κατηγορία:Επαγγελματικά αυτοκίνητα
Μύλοι Νάξου

Οι **Μύλοι** είναι οικισμός της κεντροδυτικής Νάξου, χτισμένο σε υψόμετρο 170-200 μέτρων και έχει 27 κατοίκους (απογραφή 2011). Διαθέτουν και έναν σύλλογο με όνομα "Σύλλογος Κουρνοχώρι-Μύλοι". Το χωριό αποτελείται από τους κάτω, τους μεσαίους και τους πάνω Μύλους.

## Πληθυσμιακά στοιχεία

## Διοικητικές μεταβολές
* Το 1920, στην απογραφή ο οικισμός αναγνωρίζεται και προσαρτάται στην κοινότητα Μελάνων.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97),  ο οικισμός προσαρτάται στο δήμο ''Νάξου''. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Μελάνων*, του *Δήμου Νάξου*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Άγιο Θαλέλαιο ( 106 κ.), Κουρουνοχώρι ( 105 κ.) και Μέλανες ( 414 κ.) την *Τοπική Κοινότητα Μελάνων* ( 652 κ.). Η τ.κ. Μελάνων υπάγεται στη Δημοτική Ενότητα Νάξου, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Παραπομπές


## Πηγές
* Μύλοι: Η άγνωστη ομορφιά των Μελάνων 

Κατηγορία:Χωριά της περιφερειακής ενότητας Νάξου
Tons of Sobs

Το **Tons of Sobs** είναι το πρώτο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε το Νοέμβριο του 1968 μέσω της δισκογραφικής εταιρείας "Island Records". Στην πατρίδα του συγκροτήματος εκδόθηκε στις 14 Μαρτίου 1969, ενώ επανεκδόθηκε με οκτώ επιπλέον κομμάτια σε μορφή CD, στις 8 Οκτωβρίου 2001 από την "Universal Distribution".

Κατά την ηχογράφηση του εν λόγω δίσκου, κανένα από τα μέλη των Free δεν είχε φθάσει στο εικοστό έτος της ηλικίας του. Ο προϋπολογισμός για το δίσκο ήταν μόλις 800 λίρες Αγγλίας, με τον παραγωγό Γκάι Στίβενς να πραγματοποιεί μία μινιμαλιστική προσέγγιση με ωμό και τραχύ μπλουζ ήχο. Σε σύγκριση με τους επόμενους δίσκους του συγκροτήματος, η συμμετοχή του μπασίστα Άντι Φρέιζερ στη σύνθεση των τραγουδιών είναι περιορισμένη, με τον τραγουδιστή Πωλ Ρότζερς να έχει αναλάβει αυτό το ρόλο.

Οι κριτικές για το δίσκο είναι ιδιαίτερα θετικές με το "AllMusic" να του δίνει 4,5 αστέρια. Παρά τον θετικό αντίκτυπο, ο δίσκος δεν κατάφερε να μπει στα βρετανικά τσαρτ, ενώ σκαρφάλωσε στις χαμηλές θέσεις του Billboard 200 στις Ηνωμένες Πολιτείες φθάνοντας μόλις στο # 197.

## Τραγούδια
1. **Over the Green Hills (Pt. 1)** *(Rodgers)* - 0:49
2. **Worry** *(Rodgers)* - 3:26
3. **Walk in my Shadow** *(Rodgers)* - 3:29
4. **Wild Indian Woman** *(Rodgers, Fraser)* - 3:39
5. **Goin' Down Slow** *(J.B. Oden)* - 8:20
6. **I'm a Mover** *(Rodgers, Fraser)* - 2:56
7. **The Hunter** *(Jones, Wells, Dunn, Jackson Jr., Cropper)* - 4:13
8. **Moonshine** *(Rodgers, Kossoff)* - 5:04
9. **Sweet Tooth** *(Rodgers)* - 4:54
10. **Over the Green Hills (Pt. 2)** *(Rodgers)* - 1:58

## Θέσεις τσαρτ
***Tons of Sobs*** *(άλμπουμ)*

***Επίσημη κυκλοφορία: [[Νοέμβριος]] [[1968]]***

## Τα μέλη των Free
Το **Tons of Sobs** ηχογραφήθηκε από τους εξής μουσικούς:

* Πωλ Ρότζερς - *[[Φωνητική|φωνητικά]]*
* Πωλ Κοσσόφ - *[[κιθάρα]]*
* Άντι Φρέιζερ - *[[μπάσο]]*
* Σάιμον Κερκ - *[[τύμπανα]]*

## Παραπομπές


## Πηγές
* Free album reviews
* Tons of Sobs - Free | Songs, Reviews, Credits | AllMusic
* Free Tons Of Sobs - Classic Rock Review - WordPress.com

Κατηγορία:Δισκογραφία των Free
Κατηγορία:Άλμπουμ του 1968
Μπεϊχάν Σουλτάνα

Η **Μπεϊχάν Σουλτάν** (Οθ. Τούρκικα:بی‌خان سلطان) (Τούρκικα: *Beyhan Sultan*, 1497 - 1559) ήταν κόρη του σουλτάνου Σελίμ Α΄ της Οθωμανικής Αυτοκρατορίας, ετεροθαλής αδερφή του Σουλεϊμάν Α΄ του Μεγαλοπρεπή και θεία του σουλτάνου Σελίμ Β΄.

## Ζωή
Η Μπεϊχάν γεννήθηκε το 1497 στην Τραπεζούντα. Το 1515 σε ηλικία 18 ετών, παντρεύτηκε τον Φερχάτ Πασά που ήταν τρίτος βεζίρης του Σουλτάνου Σελίμ Α΄, κατά την περίοδο του Πιρί Πασά. Μαζί με τον Φερχάτ Πασά απέκτησαν ένα γιο, τον Σουλτανζάντε Ορχάν. Ο Φερχάτ κατηγορήθηκε για ληστεία και αδίστακτη συμπεριφορά στις επαρχίες που διοικούσε. Μέσα από τη διαμεσολάβηση της Μπεϊχάν και της μητέρα του Σουλεϊμάν, Αϊσέ Χαφσά Σουλτάν, ο Φερχάτ είχε χάρη μετά τα πρώτα αδικήματα του, αλλά συνέχισε να προκαλεί τα παράπονα από τους ψηφοφόρους του, και έτσι ο Σουλτάνος διέταξε να τον εκτελέσουν.

Το 1524, ο αδερφός της ο Σουλεϊμάν, εκτέλεσε τον Φερχάτ Πασά, με αποτέλεσμα η Μπεϊχάν να μείνει χήρα. Αποξενώθηκε από τον αδερφό της και αρνήθηκε να ξαναπαντρευτεί και έζησε μια αυτοεξορία από την Κωνσταντινούπολη. Η πίστη της Μπεϊχάν στον σύζυγό της ξεπέρασε την πίστη της στην οικογένειά της, κάτι που ήταν μια σπάνια περίπτωση.

Η Μπεϊχαν παντρεύτηκε το 1536, σε ηλικία 39 ετών, τον Αγιάς Μεχμέτ Πασά, που ήταν μεγάλος βεζίρης μετά τον θάνατο του Ιμπραήμ Πασά. Το 1539, ο Αγιάς Πασά πέθανε από πανούκλα και η Μπεϊχάν έγινε και πάλι μια χήρα. Το ζευγάρι είχε δύο κόρες, την Ραφιγιέ Σουλτάν και την Γκεβχερχάν Σουλτάν.

Η Μπεϊχάν πέθανε το 1559 σε ηλικία 62 ετών στην Αμάσεια, στο παλάτι της και τάφηκε στο Γιαβούζ Σελίμ Τζαμί όπου έχουν ταφεί ο πατέρας της, Σελίμ Α΄. 

## Δείτε επίσης
*Αγιάς Μεχμέτ Πασάς
*Σουλεϊμάν Α΄ ο Μεγαλοπρεπής
*Σελίμ Α΄

## Παραπομπές


Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Παγκόσμιο πρωτάθλημα Φόρμουλα 1 (2014)

Το **Παγκόσμιο Πρωτάθλημα Φόρμουλα 1 του 2014** είναι το 65ο που διοργάνωσε η FIA και περιλαμβάνει 19 Γκραν Πρι. Ξεκίνησε την 16η Μαρτίου στη Μελβούρνη της Αυστραλίας και ολοκληρώθηκε την 23η Νοεμβρίου στο Αμπού Ντάμπι. Στο Πρωτάθλημα πήραν μέρος 22 οδηγοί. Τη σεζόν αυτή εντάχθηκε στο καλεντάρι το Γκραν Πρι της Ρωσίας και το Γκραν Πρι της Αυστρίας αντικαθιστώντας τα Γκραν Πρι της Ινδίας και της Κορέας. Επίσης ήταν η πρώτη φορά στην ιστορία της Φόρμουλα 1 που στον τελευταίο αγώνα του Πρωταθλήματος οι βαθμοί μέτρησαν διπλοι.

Ο Σεμπάστιαν Φέτελ ξεκίνησε την σεζόν προσπαθώντας να υπερασπιστεί τον τίτλο του, αλλά αναδείχθηκε νέος Παγκόσμιος Πρωταθλητής ο Λιούις Χάμιλτον για 2η φορά στην καριέρα του. Νέα πρωταθλήτρια ήταν η ομάδα της Mercedes και αυτή ήταν η πρώτη κατάκτηση της συγκεκριμένης ομάδας.

## Αλλαγές στους Οδηγούς
* Ο Φελίπε Μάσα, έπειτα από οχτώ χρόνια συνεργασίας με την Ferrari, υπέγραψε συμβόλαιο με την Williams.
* Ο Κίμι Ράικονεν ήταν ο αντικαταστάτης του Φελίπε Μάσα στην Ferrari, και για πρώτη φορά μετά το 1954, η ομάδα είχε δύο πιλότους πρώην παγκόσμιους πρωταθλητές.
* Ο Παστόρ Μαλδονάδο, που αντικαταστάθηκε από τον Φελίπε Μάσα στην Williams, υπέγραψε συμβόλαιο με την ομάδα της Lotus, όπου και θα αντικαταστήσει τον Κίμι Ράικονεν, που μετακόμισε στην Ferrari.
* Ύστερα από 12 σεζόν ο Μαρκ Γουέμπερ θα συνεχίσει στο FIA World Endurance Championship, όπου θα οδηγήσει για λογαριασμό της Porsche.
* Αντικαταστάτης του Μαρκ Γουέμπερ στην Red Bull ήταν ο Ντάνιελ Ρικιάρντο.
* Ο Ντανιίλ Κβίατ ήταν ο αντικαταστάτης του Ντάνιελ Ρικιάρντο στην Toro Rosso.
* Μετά από μία μόλις σεζόν στη McLaren ο Σέρχιο Πέρες θα την αφήσει και θα αντικατασταθεί από τον Κέβιν Μάγκνουσεν, με τον Πέρες να συνεχίζει στην Ινδική Force India.
* Ο Νίκο Χούλκενμπεργκ επέστρεψε στην Force India, μετά από μία σεζόν στην Sauber και στη θέση του αγωνίστηκε ο Άντριαν Σούτιλ.

## Ομάδες και Οδηγοί
180px|thumb|right|Ο νέος Παγκόσμιος Πρωταθλητής, Λιούις Χάμιλτον
180px|thumb|right|Ο περσινός Παγκόσμιος Πρωταθλητής, Σεμπάστιαν Φέτελ
Οι ακόλουθες ομάδες και οδηγοί συμμετείχαν στη σεζόν του 2014.

## Πρόγραμμα
250px|μικρογραφία|δεξιά|Η νέα πίστα στο Σότσι της Ρωσίας

* Τ.Ώ. – Η τοπική ώρα δείχνει την ώρα της χώρας που γίνεται ο αγώνας.

## Νικητές ανά αγώνα

## Βαθμολογίες

### Βαθμολογία οδηγών
Η βαθμολογία για το πρωτάθλημα των οδηγών είχε ως εξής:

:**†**&nbsp;- Οδηγοί που δεν τερμάτισαν τον αγώνα, αλλά κατατάχθηκαν έχοντας συμπληρώσει πάνω από το 90% της συνολικής διαδρομής.**‡**&nbsp;- Οι οδηγοί θα κερδίσουν διπλάσιους πόντους στον τελευταίο αγώνα στο Άμπου Ντάμπι.

### Βαθμολογία κατασκευαστών

Μετά την κατάκτηση του 1–2 από τους πιλότους της Mercedes στο Γκραν Πρι της Ρωσίας, το αποτέλεσμα ήταν αρκετό για να εξασφαλίσει η Mercedes το πρώτο της Παγκόσμιο Πρωτάθλημα Κατασκευαστών, παρότι υπολοίπονταν τρεις ακόμη αγώνες για να λήξει η σεζόν.

Η βαθμολογία για το πρωτάθλημα των κατασκευαστών είχε ως εξής:

## Παραπομπές



## Εξωτερικοί σύνδεσμοι
*Ο επίσημος ιστότοπος της διοργάνωσης

2014
Φόρμουλα 1
Αβραδάτας

Ο **Αβραδάτας** ήταν ηγεμόνας της Περσίας και συμμάχησε με τους Ασσυρίους κατά του Κύρου. Η γυναίκας του, η Πάνθεα αιχμαλωτίστηκε από τον Κύρο, καθώς ο Αβραδάτας έλειπε σε αποστολή, αλλά την προστάτευσε από κάθε είδος ύβρεως.
.
Και γι' αυτό συμμάχησε μετά με τον Κύρο λόγω της καλής συμπεριφοράς στην γυναίκα του.
Σκοτώθηκε μαχόμενος κατά των Λυδών και η Πανθεα από λύπη αυτοκτόνησε (ηυτοχειρίασεν)

.
Ο Κυρος της απέδωσε μεγάλες τιμές και της ανέγειρε μνημείο με περιγεγραμμένη συριακή στήλη
.

## Αναφορές


## Βιβλιογραφία
*
*Εγκυκλοπαίδεια Μαλλιάρης Παιδεία 2005
*Thesaurus Linguae Graecae http://www.tlg.uci.edu/

Κατηγορία:Φανταστικοί βασιλιάδες
Αβράξας

**Αβράξας** ή **Αβράσαξ** ή **Αβράναξ** είναι λέξη στην οποία αποδιδόταν μυστικιστικό νόημα, και γραφόταν σε πολύτιμους λίθους και φυλακτά της ρωμαϊκής περιόδου.

Η λέξη θεωρούνταν από γνωστικούς και άλλους δυϊστές ότι ήταν προσωποποίηση του εωσφόρου Για τον γνωστικό Βασιλίδη, Αβράξας ήταν η υπέρτατη θεότητα, ενώ ιδιαίτερη σημασία δινόταν στο άθροισμα των αριθμητικών τιμών των γραμμάτων της λέξης (365, όσες οι ημέρες του έτους).

## Παραπομπές


Κατηγορία:Γνωστικισμός
Ντιεντονέ Μ'Μπαλά Μ'Μπαλά

Ο **Ντιεντονέ Μ'Μπαλά Μ'Μπαλά** (γεννημένος στις 11 Φεβρουαρίου 1966 στο Φοντεναί-ω-Ροζ των Ω-ντε-Σεν στη Γαλλία), περισσότερο γνωστός με το καλλιτεχνικό του όνομα **Dieudonné**, είναι Γάλλος κωμικός, ηθοποιός και πολιτικός ακτιβιστής. Αρχικά μετέχων του αντιρατσιστικού κινήματος στη Γαλλία, στην πορεία, ωστόσο, συστρατεύτηκε με το ακροδεξιό Εθνικό Μέτωπο, καθώς και άλλα πολιτικά κινήματα του ευρύτερου ακροδεξιού και νεοναζιστικού γαλλικού χώρου. Από το 1997, ο Dieudonné συμμετέχει αδιαλείπτως σε βουλευτικές και ευρωπαϊκές εκλογές ως υποψήφιος στις λίστες μικρότερων πολιτικών κομμάτων ή κινημάτων, ενώ απέτυχε να συμμετάσχει σε δύο προεδρικές εκλογές (2002 και 2007). Έχει δηλώσει ανοικτά υποστηρικτής των θέσεων του Μαχμούντ Αχμαντινετζάντ αναφορικά με το Ισραήλ και τους Εβραίους. Ο γνωστός αρνητής του Ολοκαυτώματος Ρομπέρ Φωρισόν είχε εμφανισθεί επανειλημμένα μαζί του. Ο Φωρισόν είχε γιορτάσει τα ογδοηκοστά γενέθλιά του στο θέατρο του κωμικού στις 29 Ιανουαρίου 2009, σε μία αντιπροσωπευτική συνάθροιση αρνητών του Ολοκαυτώματος, ακροδεξιών ριζοσπαστών και ακραίων Σιιτών. Οι Dieudonné και Φωρισόν εμφανίσθηκαν από κοινού σε ένα βίντεο που γελοιοποιούσε το Ολοκαύτωμα και την ανάμνησή του. Ο Dieudonné έχει πραγματοποιήσει χαιρετισμούς που θυμίζουν σε μεγάλο βαθμό το ναζιστικό *heil* σε τηλεοπτικό του σκετς, κάτι το οποίο προκάλεσε θύελλα αντιδράσεων, ενώ έχει χαρακτηρίσει την ανάμνηση του Ολοκαυτώματος ως «μνημείο πορνογραφίας». Έχει δικαστεί συνολικά επτά φορές από δικαστήρια με την κατηγορία του αντισημιτισμού.

Ως απάντηση στις δεκάδες αντισημιτικού περιεχομένου δηλώσεις του Dieudonné, ο Γάλλος Υπουργός Εσωτερικών Μανουέλ Βαλλς ανέφερε ότι ο Dieudonné «δεν ήταν, πλέον, κωμικός», αλλά περισσότερο «αντισημίτης και ρατσιστής», και ότι θα έκανε καθετί δυνατό από την πλευρά του ώστε να ακυρωθούν όλες οι δημόσιες εμφανίσεις του Dieudonné, καθώς έθεταν σε κίνδυνο τη δημόσια τάξη.
## Παραπομπές


## Εξωτερικοί σύνδεσμοι

* Επίσημος Λογαριασμός στο ''MySpace''
* 
* Bernard Schmid: Dieudonné, der gar nicht lustige Komiker, hagalil.com, 21 Φεβρουαρίου 2005
* Gudrun Eussner: «Der Effekt Dieudonné – weitere rassistische Aggressionen gegen Jude», 6 και 7 Μαρτίου 2006
* Η «επίσημη» ιστοσελίδα του Dieudonné] στον ιστότοπο του Αντισιωνιστικού Κόμματος

Κατηγορία:Αντισημιτισμός στη Γαλλία
Κατηγορία:Καμερουνέζοι ηθοποιοί
Κατηγορία:Γάλλοι άθεοι
Κατηγορία:Γάλλοι κωμικοί
Κατηγορία:Γάλλοι τηλεπαρουσιαστές
Κατηγορία:Γάλλοι χιουμορίστες
Κατηγορία:Αρνητές του Ολοκαυτώματος
Κατηγορία:Γάλλοι καμερουνέζικης καταγωγής
Motors TV

Το **Motors TV** είναι αθλητικό κανάλι με έδρα τη Γαλλία. Το κανάλι εκπέμπει 24 ώρες το 24ωρο και εξειδικεύεται στον μηχανοκίνητο αθλητισμό. Δημιουργήθηκε το 1999 και άρχισε να εκπέμπει επισήμως το 2000.

## Μπλογκ
Από το 2010 η ιστοσελίδα του Motors TV υπάρχει.

## Εξωτερικοί σύνδεσμοι
* 

Κατηγορία:Γαλλικοί τηλεοπτικοί σταθμοί
Κατηγορία:Αθλητικοί τηλεοπτικοί σταθμοί
Κατηγορία:Δορυφορικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2000
Κατηγορία:Τηλεοπτικοί σταθμοί στην Ολλανδία
Χόλι (Άνγκλεσι)

Το **Χόλι**, (, ουαλικά: *Ynys Gybi*) είναι νησί του Ηνωμένου Βασιλείου και συγκεκριμένα το δεύτερο μεγαλύτερο νησί της Ουαλίας. Έχει έκταση 39,4 τ.χλμ. και έχει 13.579 κατοίκους (2001). Πρωτεύουσα του νησιού είναι το Χόλιχεντ με 11.237 κατοίκους. Το Χόλι βρίσκεται στη βορειοδυτική ακτή της Ουαλίας δίπλα στο Άνγκλεσι και χωρίζεται από αυτό με ένα στενό, ενώ συνδέεται οδικώς με το Άνγκλεσι με δύο γέφυρες.

## Εξωτερικοί σύνδεσμοι
* 

Χολι
CGTN

Το **CGTN** (China Global Television Network - Παγκόσμιο Τηλεοπτικό Δίκτυο της Κίνας) είναι το εικοσιτετράωρο αγγλόφωνο ειδησεογραφικό κανάλι της κεντρικής τηλεόρασης της Κίνας (China Central Television) με έδρα το Πεκίνο. Το κανάλι καλύπτει μία ευρεία γκάμα, η οποία περιλαμβάνει δελτία ειδήσεων και ενημερωτικές εκπομπές. Το δυναμικό κοινό είναι 85 εκατομμύρια νοικοκυριά που βλέπουν τον σταθμό.

## Ιστορία
Το *CCTV* ξεκίνησε τη δημιουργία ενός διεθνούς ειδησεογραφικού προγράμματος στην Αγγλική γλώσσα την 1η Ιανουαρίου 1980 κατά την έναρξη της οικονομικής μεταρρυθμιστικής περιόδου που συνέβη στην Κίνα. Τα δελτία ειδήσεων ξεκίνησαν αρχικά να μεταδίδονται από το *CCTV-2* το 1986 και έγιναν διαθέσιμα στους τηλεθεατές όταν ξεκίνησαν να μεταδίδονται από το *CCTV-4* τον Φεβρουάριο του 1991. Το *CCTV-9* ξεκίνησε να εκπέμπει σε όλη την Κίνα στις 25 Σεπτεμβρίου 2000 και έγινε το πρώτο τηλεοπτικό κανάλι εθνικής εμβέλειας.

Την 1η Ιανουαρίου 2003, το *CCTV-9* εισήλθε στην αγορά διαφόρων καλωδιακών συστημάτων στις ΗΠΑ στο πλαίσιο συμφωνίας που επέτρεψε στις εταιρείες *AOL (America OnLine)*, *Time Warner* και *News Corporation* να έχουν πρόσβαση στα τηλεπικοινωνιακά συστήματα στην Κουανγκτούνγκ.

Στα πρώτα χρόνια λειτουργίας, το *CCTV-9* μετέδιδε δελτία ειδήσεων στην Αγγλική γλώσσα και εκπομπές πολιτιστικού ενδιαφέροντος, και έβαζε ως επί το πλείστον διάφορες επαναλήψεις κάποιων προγραμμάτων κατά τη διάρκεια της νύχτας στην Κίνα. Το κανάλι κάλυπτε τους Θερινούς Ολυμπιακούς Αγώνες 2008 και οι οποίοι έγιναν στο Πεκίνο.

Μέχρι τον Απρίλιο του 2010, το *CCTV-9* μετέδιδε εκπομπές γενικού ενδιαφέροντος, ειδησεογραφικά δελτία, ταξιδιωτικές εκπομπές και εκμάθηση ξένων γλωσσών. Στις 26 του ίδιου μήνα το *CCTV-9* επαναλανσαρίστηκε ως μια εικοσιτετράωρη ειδησεογραφική υπηρεσία στην αγγλική γλώσσα και μετονομάστηκε σε *CCTV News*.

## Παραπομπές


## Εξωτερικοί σύνδεσμοι
*

Κατηγορία:Τηλεοπτικοί σταθμοί της Κίνας
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2000
Κατηγορία:Τηλεοπτικοί σταθμοί στην Ολλανδία
Ραλφ Σουμάχερ

Ο **Ραλφ Σουμάχερ** (γερμανικά: *Ralf Schumacher*, 30 Ιουνίου 1975) είναι Γερμανός πρώην οδηγός αγώνων. Αποσύρθηκε από τη Φόρμουλα 1 στο τέλος του 2007, ενώ από το 2008 έως το 2012, αγωνίστηκε στο Γερμανικό Πρωτάθλημα Τουρισμού (DTM). Αδερφός του είναι ο επτάκις Παγκόσμιος Πρωταθλητής της Φόρμουλα 1, Μίχαελ Σουμάχερ.

## Πρώτα χρόνια
Ο Σουμάχερ γεννήθηκε στις 30 Ιουνίου του 1975 στο στο Χιρτ Χερμιλχάιμ της Βόρειας Ρηνανίας-Βεστφαλίας. Ξεκίνησε απ' τα καρτ σε ηλικία 3 ετών στην πίστα την οποία διατηρεί η οικογένειά του στο Κέρπεν.

## Παραπομπές


## Εξωτερικοί σύνδεσμοι
* 

Κατηγορία:Γερμανοί οδηγοί της Φόρμουλα 1
Δεσμός άνθρακα - φθορίου

thumb|Τα στατιστικά φορτία του πολωμένου δεσμού άνθρακα - φθορίου
Ο **δεσμός άνθρακα - φθορίου** (C-F) είναι ένας πολωμένος ομοιοπολικός δεσμός ανάμεσα σε ένα άτομο άνθρακα και ένα άτομο φθορίου, που βρίσκεται σε όλες τις οργανοφθοριούχες ενώσεις. Είναι ο ισχυρότερος απλός χημικός δεσμός στην οργανική χημεία και σχετικά βραχύς, εξαιτίας του μεγάλου ποσοστού του ιονικού χαρακτήρα του. Ο δεσμός επίσης ενισχύεται και βραχύνεται επιπλέον με την προσθήκη και άλλων ατόμων φθορίου στο ίδιο άτομο άνθρακα μιας χημικής ένωσης. Ως τέτοια, τα φθοραλκάνια όπως ο τετραφθοράνθρακας, είναι κάποιες από τις λιγότερο δραστικές οργανικές ενώσεις.

## Ηλεκτραρνητικότητα και ισχύς δεσμού

Η υψηλή ηλεκτραρνητικότητα του φθορίου (3,98 κατά Pauling, σε σύγκριση με την αντίστοιχη του άνθρακα, που είναι 2,55) δίνει στο δεσμό άνθρακα - φθορίου μια σημαντική διπολική ροπή. Η ηλεκτρονιακή πυκνότητα επικεντρώνεται γύρω από το άτομο του φθορίου, αφήνοντας το άτομο του άνθρακα με σχετική έλλειψη ηλεκτρονιακής πυκνότητας. Το γεγονός αυτό δίνει στο δεσμό άνθρακα - φθορίου ένα μεγάλο ποσοστό ιονικού χαρακτήρα και στα άτομα που διαθέτει στατιστικό ηλεκτρικό φορτίο της μορφής Cδ+— Fδ-. Λόγω του ετερόνυμου στατιστικού φορτίου τα δυο ατομα υφίστανται, εκτός από τη συνηθισμένη έλξη λόγω ομοιοπολικού δεσμού, επιπλέον ηλεκτροστατική έλξη, με αποτέλεσμα την ασυνήθιστα μεγάλη ισχύ του δεσμού άνθρακα - φθορίου. Είναι ο ισχυρότερος απλός δεσμός που σχηματίζει ο άνθρακας . Η ενέργεια διάσπασής του ανέρχεται ως 544 kJ/mol. Ειδικότερα, οι ενέργειες διάσπασης σε ένωση γενικού τύπου CH3X είναι αντίστοιχα: 481,4 kJ/mol, για X = F, 439,1 kJ/mol για X = H, 350,4 kJ/mol για X = Cl, 301,8 kJ/mol για X = Br και 241,1 kJ/mol για X = I..

## Aναφορές και σημειώσεις


Κατηγορία:Οργανικές ενώσεις φθορίου
Κατηγορία:Χημικός δεσμός
Αντώνης Κάντας

Ο **Αντώνης Κάντας** (γεν. το 1941) είναι Έλληνας αξιωματικός εν αποστρατεία (Ταξίαρχος της Πολεμικής Αεροπορίας), που διετέλεσε αναπληρωτής διευθυντής της Γενικής Διεύθυνσης Εξοπλισμών του υπουργείου Εθνικής Άμυνας από το 1997 μέχρι το Μάρτιο του 2002, οπότε και απομακρύνθηκε από τον τότε υπουργό Γιάννο Παπαντωνίου.

Σήμερα ο Κάντας είναι προφυλακισμένος, καθώς εντοπίστηκαν λογαριασμοί του ύψους περίπου 16 εκατομμυρίων ευρώ, που σύμφωνα με τις ανακριτικές αρχές (αλλά και την ομολογία του ίδιου του Κάντα) είναι προϊόν δωροδοκίας.

## Βιογραφικά στοιχεία
Ο Αντώνης Κάντας γεννήθηκε τον Ιανουάριο του 1941 στα Μελίκια Λευκίμμης Κέρκυρας. Παιδί μίας πολύ φτωχής οκταμελούς οικογένειας αγροτών, ο Κάντας περιγράφεται από τους συντοπίτες του ως ένας ήσυχος, συντηρητικός και βαθιά θρησκευόμενος άνθρωπος. Το 2010, μάλιστα, είχε κατασκευάσει με δικά του έξοδα την εκκλησία του Αγίου Νικολάου στην τοποθεσία Σκάλωμα Λευκίμμης.

Αποφοίτησε από τη Σχολή Μηχανικών Αεροπορίας και σταδιοδρόμησε ως αξιωματικός της Πολεμικής Αεροπορίας. Σύμφωνα με τους συναδέλφους του, ο Κάντας ήταν εξαίρετος αξιωματικός, πολιτικά «άχρωμος» και ικανός γνώστης δύσκολων τεχνικών λεπτομερειών. Τελικά αποστρατεύτηκε στις αρχές της δεκαετίας του '90 ως ταξίαρχος.

Πέραν της στρατιωτικής του μόρφωσης, απέκτησε πτυχία Οικονομικών και Πολιτικών Επιστημών, και μετά την αποστρατεία του δίδαξε στο Αριστοτέλειο Πανεπιστήμιο Θεσσαλονίκης, ενώ έγραψε και βιβλίο με θέμα την Αμυντική Οικονομία, το οποίο παρουσίασαν και προλόγισαν δύο γνωστά ονόματα της ελληνικής πολιτικής, ο Άκης Τσοχατζόπουλος και ο Νίκος Κωνσταντόπουλος, που ήταν φίλοι του.

Το 1997 ο Αντώνης Κάντας τοποθετήθηκε αναπληρωτής γενικός διευθυντής Εξοπλισμών. Στα τέλη Οκτωβρίου του 2001 το υπουργείο ανέλαβε ο Γιάννος Παπαντωνίου, και η θέση του Κάντα έγινε δύσκολη, καθώς ο νέος υπουργός, σύμφωνα με τον ίδιο, «δεν τον εμπιστευόταν και τον είχε στον πάγο». Τελικά αντικαταστάθηκε το Μάρτιο του 2002. Κατά τη διάρκεια της θητείας του οι ελληνικές Ένοπλες Δυνάμεις εφοδιάστηκαν με καινούρια και ακριβά οπλικά συστήματα.

Το Δεκέμβριο του 2013 ο Κάντας συνελήφθη όταν, στα πλαίσια της δικαστικής έρευνας για τις προμήθειες των Ενόπλων Δυνάμεων, εντοπίστηκε λογαριασμός του σε τράπεζα της Σιγκαπούρης ύψους 13.7 εκατομμυρίων δολαρίων που δεν μπορούσε να δικαιολογήσει, ενώ αργότερα ο ίδιος υπέδειξε και άλλους λογαριασμούς (όλοι μαζί συνολικά 16 εκατομμύρια ευρώ) που διαθέτει στους ανακριτές δεσμευόμενος να επιστρέψει όλα τα ποσά στο ελληνικό Δημόσιο. Όπως ο ίδιος ομολόγησε στους ανακριτές, πολλές φορές δωροδοκήθηκε από μεσάζοντες και επιχειρηματίες, άλλοτε για να παρέμβει ενεργά υπέρ της προμήθειας εξοπλισμού από συγκεκριμένη εταιρεία έναντι των διάφορων ανταγωνιστών της, και άλλοτε απλώς για να μην φέρει αντιρρήσεις.

Κατά τη διάρκεια της απολογίας του κατονόμασε διάφορους επιχειρηματίες, δικηγόρους και μεσάζοντες που, σύμφωνα με τον ίδιο, εμπλέκονται στην υπόθεση.

## Παραπομπές


κανταςαντων
Πάλοι Νισύρου

Οι **Πάλοι** είναι παραθαλάσσιος παραδοσιακός οικισμός της Νίσυρου στα Δωδεκάνησα σε υψόμετρο 15 μέτρων.  
Οι Πάλοι βρίσκονται στη βόρεια πλευρά του νησιού, 4 χιλιόμετρα από το Μανδράκι.

## Ιστορικά στοιχεία και αξιοθέατα
Η ονομασία του οικισμού προέρχεται από τη λατινική λέξη *palus*, η οποία σημαίνει πάσσαλος για να δένουν τα πλοία. Οι Πάλοι ιστορικά αποτελούσαν το επίνειο του Εμπορειού και άρχισαν να κατοικούνται στα τέλη του 19ου αιώνα. Για την εκμετάλλευση των θερμών πηγών της περιοχής άρχισαν κατασκευάζονται το 1895 τα «Ιπποκράτεια Λουτρά», ένα μεγάλο πέτρινο κτίριο, τα οποία όμως δεν λειτούργησαν. Απέναντί του βρίσκονται τα ρωμαϊκά λουτρά και το εκκλησάκι της Παναγίας της Θερμιανής, το οποίο έχει διαστάσεις 4 επί 2 μέτρα και κατασκευάστηκε το 1871.

Σήμερα οι Πάλοι εξελίσσονται σε τουριστικό θέρετρο και είναι γνωστοί για τη αμμουδερή παραλία τους και διαθέτουν μαρίνα όπου μπορούν να δέσουν σκάφη αναψυχής και ψαροκάικα.

## Διοικητική διαίρεση
Σύμφωνα με το σχέδιο Καλλικράτης, μαζί με τον Εμπορειό, τη νησίδα Άγιο Αντώνιο και τη νησίδα Στρογγύλη αποτελούν τη τοπική κοινότητα Εμπορειού που ανήκει στο δήμο Νισύρου και σύμφωνα με την απογραφή του 2011 έχουν 239 κατοίκους.

## Πληθυσμός
Η πορεία του πληθυσμού, σύμφωνα με τις απογραφές είναι:

## Εξωτερικοί σύνδεσμοι
* Παναγία η Θερμιανή  από τον ιστότοπο Οδυσσεύς  του Υπουργείου Πολιτισμού

## Παραπομπές


Κατηγορία:Χωριά της Νισύρου
Κατηγορία:Χωριά της περιφερειακής ενότητας Κω
Αλιάνσα Λίμα

Η **Αλιάνσα Λίμα** είναι μια περουβιανή ποδοσφαική ομάδα. Ιδρύθηκε στις 15 Φεβρουαρίου 1901. Έδρα της ομάδας είναι το Εστάδιο Αλεχάνδρο Βιγιανουέβα, χωρητικότητας 35.000 θεατών. Συμμετέχει στο Καμπεονάτο Ντεσεντραλισάδο. Έχει κατακτήσει 22 πρωταθλήματα Περού και είναι η δημοφιλέστερη ομάδα της χώρας. 

## Παραπομπές


## Εξωτερικοί σύνδεσμοι
*  
* 
* 
* 

Κατηγορία:Ιδρύσεις ποδοσφαιρικών ομάδων το 1901
Κατηγορία:Κλουμπ Αλιάνσα Λίμα
Σπορτ Μπόις

Η **Σπορτ Μπόις** είναι μια ποδοσφαιρική ομάδα από το Περού. Ιδρύθηκε στις 28 Ιουλίου 1927, την ημέρα ανεξαρτησίας της χώρας. Έδρα της ομάδας είναι το Estadio Miguel Grau, χωρητικότητας 15000 θεατών. Συμμετέχει στην Peruvian Segunda Division. Έχει κερδίσει 6 πρωταθλήματα Περού. Συμμετείχε 6 φορές στο Κόπα Λιμπερταδόρες και 1 στο Κόπα CONMEBOL.

## Εξωτερικοί σύνδεσμοι
;Official websites
* Επίσημη ιστοσελίδα
* 
* 
* 


Κατηγορία:Ιδρύσεις ποδοσφαιρικών ομάδων το 1927
Η Μαγική Φλογέρα

Με την ονομασία **Η Μαγική Φλογέρα** ή **Ο Μαγικός Αυλός** μπορεί να αναφερόμαστε σε:

*Ο Μαγικός Αυλός, όπερα του 1791 από τον Μότσαρτ.
*Ο αυλητής του Χάμελιν, γερμανικός θρύλος, γνωστός κυρίως από την διήγηση των αδερφών Γκριμ.
Φατμά Σουλτάνα (κόρη του Σελίμ Α΄)

Η **Φατμά Σουλτάν** (Οθ. Τούρκικα:فاطمہ سلطان‎) (Τούρκικα: *Fatma Sultan*, 1500 - 1573) ήταν κόρη του σουλτάνου Σελίμ Α΄ της Οθωμανικής Αυτοκρατορίας και σύζυγος του μεγάλου βεζίρη Καρά Αχμέτ Πασά.

## Ζωή
Η Φατμά Σουλτάνα γεννήθηκε το 1500 στην Τραπεζούντα. Στην αρχή είχε παντρευτεί τον Μουσταφά Πασά. Όταν ο Μουσταφά Πασάς πέθανε, η Φατμά Σουλτάνα παντρεύτηκε τον Καρά Αχμέτ Πασά που ήταν Μεγάλος Βεζίρης από το 1553 μέχρι το 1555. Το ζευγάρι είχε δύο παιδιά, τον Σουλτανζάντε Οσμάν και την Γκιουλμπαχάρ Σουλτάν. Ο Καρά Αχμέτ Πασάς εκτελέστηκε από τον Σουλτάνο Σουλεϊμάν το 1555.

Κάποιοι πιστεύουν πως η αιτία της εκτέλεσης του Καρά Αχμέτ Πασά ήταν ο Ρουστέμ Πασάς και η Χασεκί Χουρέμ Σουλτάν. Μετά τον θάνατο του συζύγου της πήγε να ζήσει με τον αδελφό της,Σουλεϊμάν, στο παλάτι Τοπ Καπί. 

Η Φατμά πέθανε το 1573 στην Κωνσταντινούπολη. Τάφηκε στη δυτική πλευρά του Τεμένους Καρά Αχμέτ Πασά, μαζί με τον σύζυγό της. Είναι γνωστό ότι η Φατμά ​​είχε το σεβασμό των Γενιτσάρων.

## Δείτε επίσης
*Σουλεϊμάν Α΄ ο Μεγαλοπρεπής
*Καρά Αχμέτ πασάς
*Σελίμ Α΄

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Daihatsu Terios

Το **Daihatsu Terios** είναι ένα μικρομεσαίο 5-πορτο SUV αυτοκίνητο, που παράγεται από την ιαπωνική αυτοκινητοβιομηχανία Daihatsu, από τον Απρίλιο του 1997, σε 3 γενιές. Η πρώτη γενιά του μοντέλου κατασκευάστηκε μεταξύ του 1997 και του 2005, ενώ η δεύτερη από το 2006 έως το 2017. Τον Νοέμβριο του 2017, εισήχθη στην παραγωγή η τρίτη γενιά του, η οποία όμως δεν κυκλοφόρησε ποτέ στην Ευρώπη, καθώς η εταιρεία αποσύρθηκε από την ήπειρο αυτή στις 31 Ιανουαρίου 2013 και, κατά συνέπεια, διακόπηκε ταυτόχρονα και η ευρωπαϊκή εξαγωγή του Terios.

## Εξωτερικοί σύνδεσμοι
* 
* Ελληνικός Σύλλογος Φίλων Αυτοκινήτου Terios
* TeriosClub.net 

Κατηγορία:Αυτοκίνητα SUV
Terios
Πανοριά Κομνέν

Η **Λωρ Μαρί Στεφανοπολί** γνωστή και ως **Πανοριά Στεφανοπολί** (ή **Στεφανοπολί ντε Κομνέν**) ήταν κόρη του Κονσταντέν Στεφανοπολί, ενός εκ των ηγετών της ελληνικής αποικίας της Παομία (σημερινή Καργκέζε στην Κορσική) στα βόρεια του Αιακείου, η οποία ιδρύθηκε στα τέλη του 17ου αιώνα από ομάδα Μανιατών με επικεφαλής τους τον Πρωτόγερο Στεφανόπουλο, οι οποίοι τελούσαν υπό την προστασία της Δημοκρατίας της Γένοβας.

Οι *Πρωτόγεροι* (τοπικοί ανώτατοι στρατιωτικοί διοικητές και κυβερνήτες) που αναλάμβαναν διαδοχικά την διακυβέρνηση της Μάνης έφερναν πάντοτε τους εαυτούς τους ως απογόνους του Δαυίδ (Β΄) Κομνηνού (τελευταίου αυτοκράτορα της Τραπεζούντας). Εγκατέλειψαν την Μάνη, αρχικώς, για την Καλαβρία και στη συνέχεια για την Κορσική, εμπρός στις πρόσφατες στρατιωτικές επιχειρήσεις των Οθωμανών στην Πελοπόννησο, στα τέλη του 17ου αιώνα.

Ήταν αδερφή του « πρίγκηπα » Ντεμετριούς Στεφανοπολί ντε Κομνέν και μητέρα της Δούκισσας ντ'Αμπραντές.

## Πηγές
* Stephanopoli de Comnène, Marie-Anne, *Cargèse, une colonie grecque en Corse*, Paris, Presses Universitaires de France, 1955.

Κατηγορία:Έλληνες της Κορσικής
The Atrocity Exhibition... Exhibit A

Το **The Atrocity Exhibition... Exhibit A** είναι το όγδοο στούντιο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε τον Οκτώβριο του 2007 μέσω της δισκογραφικής εταιρείας "Nuclear Blast".

Το σινγκλ του δίσκου ήταν το "*Funeral Hymn*" αλλά γυρίστηκε βίντεο κλιπ για το κομμάτι "*Riot Act*", ενώ το άλμπουμ κυκλοφόρησε και σε περιορισμένη έκδοση μέσω παραγγελίας από την ιστοσελίδα της "Nuclear Blast". Το όνομα του δίσκου προέρχεται από το ομώνυμο μυθιστόρημα του Τζέιμς Γκράχαμ Μπάλαρντ, από το 1970.

Το τραγούδι "*Bedlam 1-2-3*" τελειώνει στα οκτώ λεπτά διάρκειας, ακολουθούμενο από δέκα λεπτά σιωπής. Στα 18:12 του κομματιού, ξεκινάει μία κάντρι εκδοχή του τραγουδιού "*Bonded by Blood*" από το ομώνυμο άλμπουμ, με την ονομασία "*Bonded by Banjo*".

Το "*The Atrocity Exhibition... Exhibit A*" σηματοδότησε την επιστροφή του ντράμερ Τομ Χάντινγκ στο συγκρότημα μετά την αποχώρηση του το 2004. Ο δίσκος πούλησε 3.600 αντίτυπα στις Ηνωμένες Πολιτείες κατά την πρώτη εβδομάδα της κυκλοφορίας του. Μέχρι το Νοέμβριο του 2008, τουλάχιστον 22.000 αντίτυπα είχαν πουληθεί.

## Τραγούδια
1. **Call to Arms** *(Holt)* - 1:33
2. **Riot Act** *(Holt)* - 3:37
3. **Funeral Hymn** *(Holt)* - 8:38
4. **Children of a Worthless God** *(Holt, Altus, Dukes)* - 8:25
5. **As It Was, As It Soon Shall Be** *(Holt)* - 5:16
6. **The Atrocity Exhibition** *(Holt)* - 10:33
7. **Iconoclasm** *(Holt)* - 7:54
8. **The Garden of Bleeding** *(Holt)* - 5:49
9. **Bedlam 1-2-3** *(Holt)* - 19:51

## Θέσεις τσαρτ
***The Atrocity Exhibition... Exhibit A*** *(άλμπουμ)*

***Επίσημη κυκλοφορία: [[28 Οκτωβρίου]] [[2007]]***

## Τα μέλη του συγκροτήματος
Το "*The Atrocity Exhibition... Exhibit A*" ηχογραφήθηκε από τους εξής μουσικούς:
* Ρομπ Ντιουκς - φωνητικά
* Γκάρι Χολτ - κιθάρα
* Λι Άλτους - κιθάρα
* Τζακ Γκίμπσον - μπάσο
* Τομ Χάντινγκ - τύμπανα

## Παραπομπές


## Πηγές
* The Atrocity Exhibition - Exodus | Songs, Reviews, Credits | AllMusic
* Exodus - The Atrocity Exhibition: Exhibit A - Encyclopaedia Metallum
* Exodus - The Atrocity Exhibition: Exhibit A - Metal Storm
* Die aktuellsten Charts für Deutschland - by media control

Κατηγορία:Δισκογραφία των Exodus
Κατηγορία:Άλμπουμ του 2007
Bentley Continental GT

Η **Bentley Continental GT** είναι ένα υπερπολυτελές 2-πορτο αυτοκίνητο, που παράγεται από τη βρετανική αυτοκινητοβιομηχανία Bentley, από το 2003 έως σήμερα. Στις αρχές του 2011 εισήχθη η δεύτερη γενιά του και από το 2018 βρίσκεται στην τρίτη γενιά του. Διαχρονικά, προσφέρεται σε εκδόσεις κουπέ (τύπου αμαξώματος fastback) και καμπριολέ, και πάντα με σαλόνι διάταξης καθισμάτων 2+2.

Ιστορικά, η πρώτη γενιά της Continental GT ήταν το πρώτο μοντέλο της εταιρείας που εξελίχθηκε και κυκλοφόρησε στην αγορά μετά την εξαγορά της Bentley από τον Όμιλο Volkswagen το 1998. Επίσης, η πρώτη γενιά της ήταν το πρώτο μοντέλο στην ιστορία της Bentley στο οποίο εφαρμόστηκαν τεχνικές μαζικής παραγωγής, καθώς και το πρώτο που καθιέρωσε τετρακίνηση και τον καινοτόμο κινητήρα W12 και κατάφερε εμπορική απήχηση και σε πιο νεανικό κοινό.

Continental GT
Κατηγορία:Αυτοκίνητα πολυτελείας
Κατηγορία:Βρετανικά αυτοκίνητα
Οικογένεια Αμπατούτσι

Η **οικογένεια Αμπατούτσι** είναι γαλλική οικογένεια ευγενών με καταγωγή από το Ζικάβο, ένα χωριό της Κορσικής και η οποία εξακολουθεί να υφίσταται.
thumb|Ο Σεβεράν Πωλ Αμπατουτσί.

## Ιστορία

## Κυριότερες Προσωπικότητες
* Ο στρατηγός Ζακ Πιέρ Αμπατουτσί, γεννημένος στις 7 Σεπτεμβρίου 1723 στο Ζικάβο της Κορσικής, ενώ απεβίωσε στις 11 Μαρτίου του 1813 στο Αζαξιό,
* Ο γιος του, Ζαν Σαρλ Αμπατουτσί, γεννημένος στις 15 Νοεμβρίου 1771 στο Ζικάβο, ενώ απεβίωσε στις 2 Δεκεμβρίου 1796 στο Χύνινγκεν στον Άνω Ρήνο, επίσης στρατηγός, διάσημος για την άμυνα του Χύνινγκεν της οποίας ήταν και υπεύθυνος το 1796, στη διάρκεια της οποίας και σκοτώθηκε,
* Ο Υπουργός Δικαιοσύνης επί κυβερνήσεως Ναπολέοντα Γ΄, Ζακ Πιέρ Αμπατουτσί, γεννημένος στις 21 Δεκεμβρίου 1791 στο Ζικάβο της Κορσικής, ενώ απεβίωσε στις 11 Δεκεμβρίου 1857 στο Παρίσι, εγγονός του στρατηγού Ζακ Πιέρ Αμπατουτσί του οποίου και έφερε τα δύο ονόματα,
* Ο εκπρόσωπος στο νομοθετικό σώμα μεταξύ του 1852 και του 1870, Σεβεράν Πωλ Αμπατουτσί, γεννημένος στο Ζικάβο την 1 Ιουνίου 1821, ενώ απεβίωσε στις 22 Ιουνίου 1888 στο Ολμέτο.

## Πηγές και παραπομπές
Cronica di a Corsica 

Κατηγορία:Κορσικανική τάξη ευγενών
Πόλεμος των Τριών Ερρίκων (977–978)

Ο **Πόλεμος των Τριών Ερρίκων** ήταν μια σύντομη εξέγερση τριών Γερμανών ηγετών, που είχαν όλοι το όνομα Ερρίκος. Η εξέγερση ξεκίνησε το 977 κατά της Αγίας Ρωμαϊκής Αυτοκρατορίας και του τότε αυτοκράτορά της Όθωνα&nbsp;Β΄.

## Ιστορία
Μια συνωμοσία ανέκυψε στη Βαυαρία, το 977, ενώ ο Όθωνας ήταν σε εκστρατεία ενάντια στον Μπολεσλάβ&nbsp;Β΄ της Βοημίας. Οι τρεις συνωμότες ήταν ο Ερρίκος&nbsp;Α΄ (Αρχιεπίσκοπος του Άουγκσμπουργκ), ο δούκας Ερρίκος&nbsp;Β΄ της Βαυαρίας (γνωστός και ως *ο Εριστικός*, ο οποίος στη συνέχεια καθαιρέθηκε από το αξίωμά του) και ο δούκας Ερρίκος&nbsp;Γ΄ της Καρινθίας, οι οποίοι είχαν επίσης και την υποστήριξη της Εκκλησίας. Ο Όθωνας συμμάχησε με τον δούκα Όθωνα&nbsp;Α΄ της Σουαβίας και της Βαυαρίας και προέλασαν εξ αρχής στην πόλη Πάσσαου, την οποία κρατούσαν ως βάση τους οι εξεγερμένοι αντάρτες. Τον Σεπτέμβριο, η πόλη παραδόθηκε μετά από τακτική πολιορκία της, η οποία υποστηρίχθηκε επιτυχώς από μια γέφυρα πλοίων.

Το Πάσχα του 978, έγινε δικαστήριο στο Μαγδεμβούργο και οι τρεις συνωμότες τιμωρήθηκαν για την εξέγερσή τους. Ο επίσκοπος φυλακίστηκε μέχρι τον Ιούλιο και οι δύο δούκες εξορίστηκαν. Στη συνέχεια, ο Ερρίκος της Καρινθίας έχασε και το δουκάτο του από τον Όθωνα (γιο του Κορράδου, δούκα της Λωρραίνης). Το τελικό αποτέλεσμα αυτής της σύγκρουσης ήταν η πλήρης υποταγή της Βαυαρίας, μιας και στο εξής δεν ήταν πλέον το αναμφισβήτητα μεγαλύτερο από τα βλαστικά δουκάτα.

## Πηγές
* 

Κατηγορία:Ιστορία της Βαυαρίας
Κατηγορία:Εξεγέρσεις
Κατηγορία:Πόλεμοι
Δαφνούλα

Με το όνομα **Δαφνούλα** είναι γνωστοί οι οικισμοί:

*Δαφνούλα Άρτας
*Δαφνούλα Αχαΐας
*Δαφνούλα Ευρυτανίας
*Δαφνούλα Ηλείας
*Δαφνούλα Θεσπρωτίας
*Δαφνούλα Ιωαννίνων

Κατηγορία:Αποσαφηνίσεις ελληνικών τοπωνυμίων
Λεωνίδας Κόκκας

Ο **Λεωνίδας Κόκκας** (Κακαβιά Δρόπολης, γεννήθηκε 3 Ιουνίου 1973) είναι Έλληνας πρώην αθλητής της άρσης βαρών και Ολυμπιονίκης.

Γεννήθηκε στην Κορυτσά της Αλβανίας. Το 1991 έφυγε από την Αλβανία για την Ελλάδα με τον Πύρρο Δήμα, τον Λεωνίδα Σαμπάνη και τον Βίκτωρα Μήτρου. Έχει ύψος 1,78μ. Είναι αξιωματικός του Ελληνικού Στρατού. Υπήρξε για ένα χρονικό διάστημα και διαιτητής άρσης βαρών.

## Καριέρα
Σε ηλικία 15 ετών αρχίζει την ενασχόληση του με το άθλημα της άρσης βαρών. Κατά την επιστροφή του στην Ελλάδα, το 1991, συνεχίζει με την άρση βαρών και εντάσσεται στον Σπάρτακο Ιωαννίνων αλλά και στην Εθνική Ομάδα. Αγωνίστηκε στη κατηγορία των 91 κιλών με τις διακρίσεις να έρχονται άμεσα σε όλα τα επίπεδα, πανευρωπαϊκό, παγκόσμιο, μεσογειακό. Έχει μόλις μία ολυμπιακή συμμετοχή (1996-Ατλάντα). Στην συγκεκριμένη Ολυμπιάδα κατέκτησε το ασημένιο μετάλλιο παρά το ότι πριν από λίγους μήνες είχε υποβληθεί σε επέμβαση στη μέση. Ένας σοβαρός τραυματισμός στο γόνατο τον αφήνει εκτός Ολυμπιάδας του Σίδνεϊ, ενώ το 2003 αποφασίζει να ολοκληρώσει αναγκαστικά την καριέρα του και να αποχωρήσει από την ενεργό δράση. Τα τελευταία χρόνια ασχολείται με το γκολφ όπου έχει κατακτήσει τέσσερα παγκόσμια πρωταθλήματα.. To 2004 στην Ολυμπιάδα της Αθήνας μετέφερε την ολυμπιακή σημαία μαζί με άλλους 7 αθλητές – μορφές του ελληνικού αθλητισμού στο ΟΑΚΑ, στην τελετή έναρξης.

## Διακρίσεις
Ο Κόκκας κατέκτησε δύο ασημένια και δύο χάλκινα μετάλλια σε παγκόσμια πρωταθλήματα (1998, 1999) και δύο ασημένια σε ευρωπαϊκά πρωταθλήματα (1995, 1998), μεσογειονίκης. Αναλυτικά παρουσιάζονται παρακάτω μερικές διακρίσεις ανά διοργάνωση/τόπο/έτος.

## Εξωτερικοί σύνδεσμοι
*Συνέντευξη στην Espresso

## Παραπομπές


Κατηγορία:Έλληνες αργυροί Ολυμπιονίκες
Κατηγορία:Έλληνες ομογενείς αθλητές
Κατηγορία:Έλληνες αθλητές της άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 1996
Κατηγορία:Ολυμπιονίκες της άρσης βαρών
Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών
Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών
Κατηγορία:Βορειοηπειρώτες
Κρουνοί

Με το όνομα Κρουνοί είναι γνωστοί οι παρακάτω οικισμοί : 

# Κρουνοί, αρχαία Θρακική πόλη, η σημερινή Μπάλτσικ στη Βουλγαρία.
# Κρουνοί Ηλείας, χωριό της Ηλείας.
Μαρί Σουσινί

Η **Μαρί Σουσινί** (18 Ιανουαρίου 1916, Ρένο Κορσικής - 22 Αυγούστου 1993,  Ορμπετέλλο Ιταλίας) ήταν Γαλλίδα συγγραφέας.

## Βιογραφία
Γεννημένη στο Ρένο της Κορσικής, μεγάλωσε σε καθολικό σχολείο στο Βίκο, ενώ έζησε στη Μασσαλία και στη συνέχεια στο Παρίσι. 

Έχοντας κάνει σπουδές φιλοσοφίας - στα πλαίσια αυτών και μία εργασία πάνω στον Ανρί Μπεργκσόν - και γλώσσας, παρακολούθησε στη διάρκεια της παραμονής της στο Παρίσι, μεταξύ άλλων, μαθήματα στην *[[École du Louvre]]* και το *[[Collège de France]]*. 

Το συγγραφικό της έργο αναλώνεται κυρίως στην κορσικανική θεματογραφία, τον συντηρητισμό και την απομόνωση του νησιού και την δύναμη των συναισθημάτων των κατοίκων της τα οποία συγκρούονται εσωτερικά, χωρίς, ωστόσο, να μπορέσουν να εκφραστούν. 

Μεταξύ των βιβλίων της, το μυθιστόρημα *C'était cela notre amour* είναι ένα από τα πλέον γνωστά.
Το θεατρικό της έργο με τίτλο *Corvara* οφείλει την συγγραφή του, εν μέρει, σε σχετική παραίνεση του Αλμπέρ Καμύ προς την συγγραφέα.

Η Μαρί Σουσινί ήταν σύντροφος του Ζαν Ντανιέλ, Γάλλου συγγραφέα και δημοσιογράφου, καθώς και ιδρυτής του εβδομαδιαίου περιοδικού *[[Le Nouvel Observateur]]*.

## Παραπομπές


## Βιβλιογραφία
* *Plein soleil*, μυθιστόρημα, 1953
* *La Fiera*, μυθιστόρημα, 1954
* *Corvara*, θέατρο, 1955
* *Un pas d'homme*, μυθιστόρημα, 1957
* *Le Premier Regard*, διήγημα, 1960
* *Les yeux fermés*, μυθιστόρημα, 1964
* *C'était cela notre amour*, μυθιστόρημα, 1970
* *Je m'appelle Anna Livia*, μυθιστόρημα, 1979
* *La Renfermée, la Corse*, δοκίμιο, 1981
* *L'Île sans rivages* ''(Plein soleil, La Fiera, Corvara ou la malédiction, La Renfermée, la Corse), 1989

Κατηγορία:Κορσικανοί συγγραφείς
Κατηγορία:Γάλλοι συγγραφείς
Κατηγορία:Μαθητές της École du Louvre
Κατηγορία:Θάνατοι στην επαρχία του Γκροσέτο
Υπερμαγγανικό κάλιο

Το **Υπερμαγγανικό Κάλιο** είναι ανόργανη χημική ένωση με τύπο KMnO4. Είναι άλας, αποτελούμενο από κατιόντα καλίου (K+) και υπερμαγγανικά ανιόντα (MnO4-. Παλαιότερα γνωστό ως **υπερμαγγανική ποτάσ(σ)α** ή ως «κρύσταλλοι του Κόντι», είναι ισχυρό οξειδωτικό μέσο. Διαλύεται στο νερό για να δώσει έντονου ροζ ή μοβ χρώματος διαλύματα, με την εξάτμιση των οποίων απομένουν πρισματικοί μοβ-μαύροι αστραφτεροί κρύσταλλοι . Το 2000 η παγκόσμια παραγωγή εκτιμήθηκε σε 30.000 τόνους. Σε αυτή την ένωση, το μαγγάνιο είναι στην έβδομη (7+) κατάσταση οξείδωσης.

## Παραπομπές


Κατηγορία:Ενώσεις καλίου
Κατηγορία:Ενώσεις οξυγόνου
Κατηγορία:Οξειδωτικά αντιδραστήρια
Κατηγορία:Βασικά Φάρμακα του Παγκόσμιου Οργανισμού Υγείας
Διχλωριούχο κοβάλτιο

350 px|δεξιά|άνυδρο χλωριούχο κοβάλτιο
Το Χλωριούχο κοβάλτιο (ΙΙ) είναι ανόργανη ένωση του χλωρίου και του κοβαλτίου,  με τύπο CoCl2. Συχνά απαντάται με την εξαένυδρη μορφή του CoCl2·6H2O, που είναι μία από τις πιο χρησιμοποιημένες ενώσεις κοβαλτίου στο εργαστήριο . Η εξαένυδρη έχει βαθύ βιολετί χρώμα, ενώ η άνυδρη μορφή CoCl2 έχει χρώμα γαλάζιο. Ένα μείγμα τους θα ήταν μοβ.

Η ένωση χρησιμοποιείται συχνά για να αποδείξει την έκλυση υδρατμών κατά τη διάρκεια κάποιας χημικής αντίδρασης αφού όταν έρχεται σε επαφή με υγρασία αλλάζει χρώμα από γαλάζιο σε βιολετί. Χρησιμοποιείται, λόγω των ιδιοτήτων του ως δείκτης σε Τζέλ Σιλικόνης.

## Παραπομπές


Κατηγορία:Ανόργανες ενώσεις χλωρίου
Κατηγορία:Κοβάλτιο
Κωνσταντίνος Γεωργακόπουλος (αγιογράφος)

Ο **Κωνσταντίνος Γεωργακόπουλος** (1922-1998) ήταν αγιογράφος και έφορος καθηγητής της βυζαντινής αγιογραφίας της Ανωτάτης Σχολής Καλών Τεχνών του Πολυτεχνείου Αθηνών επί επταετία (Τμήμα νωπογραφίας και φορητών εικόνων).Η διδασκαλία της Τοιχογραφίας, ως ειδικό αντικείμενο εφαρμογής της ζωγραφικής, προβλεπόταν στο πρόγραμμα σπουδών της Ανωτάτης Σχολής των Καλών Τεχνών ήδη από το 1930. Το 1961 ιδρύθηκε το Φροντιστήριο Νωπογραφίας και Τεχνικής των Φορητών Εικόνων.

Ο μαθητής και συνεργάτης του Φώτη Κόντογλου, Κωνσταντίνος Γεωργακόπουλος, ανέλαβε την οργάνωση και λειτουργία της νέας αυτής εργαστηριακής μονάδας ως πρώτος Έφορος Καθηγητής του εργαστηρίου από το 1962-1968. Κατά τον πενταετή χρόνο φοίτησης στην Α.Σ.Κ.Τ.  η μαθητεία στη Νωπογραφία και Τεχνική των Φορητών Εικόνων διαρκούσε δύο έτη. Η διδασκαλία του Κ. Γεωργακόπουλου ήταν απόλυτα εναρμονισμένη με το πνεύμα που καθιέρωσε ο Κόντογλου, για «επιστροφή στην παράδοση» της βυζαντινής ζωγραφικής. Αυτό σηματοδότησε καθοριστικά ολόκληρη τη μετέπειτα ιστορική διαδρομή του  Εργαστηρίου. Στο πρώτο έτος σπουδών το πρόγραμμα αναφερόταν κυρίως στην τεχνική της φορητής εικόνας, ενώ στο δεύτερο έτος επικεντρωνόταν στην τοιχογραφική τεχνική της νωπογραφίας, με παράλληλες θεωρητικές παραδόσεις μαθημάτων (Βυζαντινής Ιστορίας της Τέχνης, αγιοκατάταξης, τυπολογίας Αγίων κοκ).

Μαθήτευσε κοντά στον Φώτη Κόντογλου και συνεργάστηκε μαζί του επί δεκαπενταετία. Φιλοτέχνησε τοιχογραφίες στους εξής Ιερούς Ναούς: Εισόδεια Θεοτόκου Ν. Ψυχικού, Μεταμόρφωσις Κιάτου, Αγ. Νικόλαος Αχαρνών (μετά τον θάνατο του Κόντογλου) Αγ. Θεράπων Ζωγράφου. Κοίμησις Κολοκυνθού, Αγ, Τριάδα Αμπελοκήπων, Αγία Φωτεινή Ν. Σμύρνης, Αγ. Δημήτριος Ν. Ελβετίας, Αγ. Αικατερίνη μετοχίου Ι. Μ. Σινά στην Αθήνα, Αγ. Αικατερίνη Πειραιώς Αγ. Ιωάννη Μακρτνό Μεγάρων, Ι. Μ. Οινουσσών Χίου, Παναγία Γιάτρισσα Λουτρακίου και άλλους.

## Βιογραφία
Ο Κωσταντίνος Γεωργακόπουλος γεννήθηκε στη Χώρα Τριφυλίας το 1923.Το 1946 ήρθε στην Αθήνα, όπου γνωρίστηκε με τον Φώτη Κόντογλου.Το 1962 εξελέγη έφορος του Εργαστηρίου Νωπογραφίας και Τεχνικής των Φορητών Εικόνων στην Ανώτατη Σχολή Καλών Τεχνών. Με τον Φώτη Κόντογλου, τον Σπύρο Παπανικολάου και τον Ράλλη Κοψίδη,ιστόρησαν τον Αγιο Χαράλαμπο Άρεως. Ακολούθησε ο Αγιος Νικόλαος Αχαρνών.Με την τεχνική της νωπογραφίας, το 1963 ιστόρησε το καθολικό της Ι.Μονής Οινουσών Χίου,της Αικατερίνης Πατέρα. Έργα του εκτίθενται στο Οικουμενικό Πατριαρχείου Κωνσταντινουπόλεως,και στο Μέγαρο της Αρχιεπισκοπής Αθηνών. Έργα του σε τοιχογραφίες και φορητές εικόνες υπάρχουν, επίσης, σε ιερούς ναούς καθώς και σε ιδιωτικές συλλογές.Παντρεύτηκε το 1966 την Χανιώτισα Βασιλική Κόρακα και απέκτησε μαζί της τρεις γιούς. Πέθανε 18 Δεκεμβρίου 1998 στο Ιατρικό Κέντρο, όπου νοσηλευόταν απο καρκίνο στο ήπαρ. Αναπαύεται στο Κοιμητήριο Ηλιουπόλεως.

## Πηγές
* Ι. Μ. Χατζηφώτη "Φώτιος Κόντογλου" σελ. 219 εκδ. "Γραμμή", Αθήνα, 1978 Έργα του στον Ι. Ν. Εισοδίων Θεοτόκου Ν. Ψυχικού, στην Αθήνα. http://byzantineskourtelis.blogspot.gr/2015/08/blog-post.html
* Εκδόσεις Δημοτικής Πινακοθήκης,βιβλίο "Ο Φώτης Κόντογλου και οι μαθητές του"

Κατηγορία:Έλληνες αγιογράφοι